ઓજીએસ હાલમાં બેંગલુરુ અને તેની આસપાસના ગામડાંઓમાં કામ કરે છે. સાત કે આઠ મહિનાના સમયગાળામાં તેણે 750 કરતાં વધારે લોકોનાં જીવનમાં પરિવર્તન આણ્યું છે. આ ટીમે પોતાનો સૌથી પહેલો પ્રોજેક્ટ તેમના એનજીઓ પાર્ટનર સાથે મળીને ઝૂંપડપટ્ટીનાં બાળકોને મુખ્યપ્રવાહનું શિક્ષણ આપવાનો કર્યો હતો. જેમાં વિવિધ ઉંમરનાં બાળકોને શેરીઓમાંથી પસંદ કરીને તેમને મુખ્યપ્રવાહની શાળામાં ભણવા લઈ જવામાં આવ્યાં હતાં. આ શૈક્ષણિક વર્ષે આ પ્રકારનાં બાળકોની સંખ્યામાં ચાર ગણો વધારો થયો છે. કેટલાંક લોકોએ સામે ચાલીને ઓજીએસના પ્રોજેક્ટમાં સામેલ થવા માટે નક્કી કર્યું હતું. અન્ય એક પ્રોજેક્ટમાં આ ટીમ શાળાનાં રસોડાને બાયો ફ્યુઅલથી સંચાલિત કરવાનું કામ કરી રહી છે. આ ઉપરાંત દૃષ્ટિની ખામી ધરાવતા લોકો માટે શૈક્ષણિક પદ્ધતિઓ વિકસાવી અને ગ્રામ્ય વિસ્તારોમાં 10મા ધોરણના વિદ્યાર્થીઓને સોલાર લાઇટ્સ આપવી વગેરેનો સમાવેશ થાય છે.